Օվերի բնանկար անձրևից հետո

Օվերի բնանկար անձրևից հետո» (, ) կամ «Բնանկար սայլակով և գնացքով» (, ), նկարվել է 1890 թվականին նիդերլանդացի նկարիչ Վինսենթ վան Գոգի (1853-1890) կողմից։ Նկարը պատկանում է Պուշկինի անվան Կերպարվեստի թանգարանին (Մոսկվա), գտնվում է 19-20-րդ դարերի Եվրոպայի և Ամերիկայի արվեստի թանգարանում։ Պատկերի չափերը՝ 72×90 սմ։

Պատմություն
«Օվերի բնանկար անձրևից հետո» նկարը նկարվել է 1890 թվականին՝ նկարչի մահվանից որոշ ժամանակ առաջ։ Դրանից հետո այն անցավ նկարչի եղբորը՝ Թեոդորոս վան Գոգին։ 1891 թվականին՝ Թեո վան Գոգի մահվանից հետո, նկարը մնաց նրա այրուն՝ Յոհաննա վան Գոգ-Բոգներին (Johanna van Gogh-Bonger)։

Մինչև 1919 թվականը «Օվերի բնանկար անձրևից հետո» նկարը գտնվում էր ձեռնարկատեր և կոլեկցիոներ Իվան Աբրամովիչ Մորոզովի հավաքածուում։ 1919 թվականին նկարը տեղափոխվեց Նոր արևմտյան գեղանկարչության երկրորդ թանգարան։ 1923 թվականին այն միացավ Նոր արևմտյան գեղանկարչության առաջին թանգարանին, ինչի արդյունքում կազմավորվեց Նոր արևմտյան արվեստի պետական թանգարանը, որտեղ նկարը պահպանվեց մինչև 1948 թվականը՝ թանգարանի լուծարումը։ Դրանից հետո նկարը տեղափոխվեց Պուշկինի անվան Կերպարվեստի թանգարան (Մոսկվա), որտեղ էլ մինչ օրս պահպանվում է։

Նկարագրություն 
Վինսենթ վան Գոգը նկարի վրա աշխատել է Օվեր Սյուր Ուազ քաղաքում, որտեղ նա անցկացրել է իր կյանքի վերջին ամիսները։ Նկարի կենտրոնում պատկերված է սայլակ, որը ուշադրություն է գրավում իր վառ կարմրանարնջագույն անիվով։ Այն կարող է մեկնաբանվել որպես կյանքի, շարժման և արևի սիմվոլ։ Վառ գույներով ներկայացված են դաշտերը, օգտագործված են ոչ միայն կանաչ, այլև երկնագույն, կարմիր և այլ գույների երանգները։

Նկարի ստեղծման մասին նկարագրված է քրոջը՝ Վիլ վան Գոգին ուղղված նամակում։

Ծանոթագրություններ

Տես նաև 
 Եկեղեցի Օվերում
 Հյուղակներ (նկար, Վան Գոգ)

Արտաքին հղումներ 
 Թանգարանի կայքի պաշտոնական էջ 

Վինսենթ վան Գոգի նկարներ
1890 նկարներ
Մոսկվայի Պուշկինի անվան կերպարվեստի թանգարանի նկարներ
Բնանկարներ